CELEX: 32016R2244
Language: bg
Date: 2016-12-13 00:00:00
Title: Регламент за изпълнение (ЕС) 2016/2244 на Комисията от 13 декември 2016 година за изменение на Регламент (ЕО) № 1979/2006 по отношение на тарифната квота за внос на консервирани гъби с произход от Китай

14.12.2016   
            
            
               BG
            
            
               Официален вестник на Европейския съюз
            
            
               L 339/4
            
         РЕГЛАМЕНТ ЗА ИЗПЪЛНЕНИЕ (ЕС) 2016/2244 НА КОМИСИЯТА
   от 13 декември 2016 година
   за изменение на Регламент (ЕО) № 1979/2006 по отношение на тарифната квота за внос на консервирани гъби с произход от Китай
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/1972, (ЕИО) № 234/1979, (ЕО) № 1037/2001 и (ЕО) № 1234/2007 (1), и по-специално член 187, буква а) от него,
   като има предвид, че:
   
               (1)
            
            
               С Регламент (ЕО) № 1979/2006 на Комисията (2) се урежда откриването и управлението на тарифни квоти за консервирани гъби от рода Agaricus с кодове по КН 0711 51 00,2003 10 20 и 2003 10 30 (наричани по-долу „консервирани гъби“), внасяни от трети държави.
            
         
               (2)
            
            
               В Споразумението под формата на размяна на писма между Европейския съюз и Китайската народна република в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република Хърватия в процеса на присъединяването ѝ към Европейския съюз, одобрено с Решение (ЕС) 2016/243 на Съвета (3), се предвижда увеличение с 650 тона (изцедено нетно тегло) на тарифната квота на ЕС за внос на консервирани гъби с произход от Китай.
            
         
               (3)
            
            
               Увеличението на тарифната квота следва да бъде отразено в приложение I към Регламент (ЕО) № 1979/2006.
            
         
               (4)
            
            
               Поради това Регламент (ЕО) № 1979/2006 следва да бъде съответно изменен.
            
         
               (5)
            
            
               Споразумението между Европейския съюз и Китайската народна република бе одобрено от Съвета на 18 октомври 2016 година (4). В съответствие с член 8, параграф 1 от Регламент (ЕО) № 1979/2006 вносителите трябва да подават заявленията си за лицензии през първите пет работни дни на месец януари. Поради това е целесъобразно настоящият регламент да се прилага от 1 януари 2017 г.
            
         
               (6)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 1979/2006
   Приложение I към Регламент (ЕО) № 1979/2006 се заменя с текста в приложението към настоящия регламент.
   Член 2
   Влизане в сила и прилагане
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той се прилага от 1 януари 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 декември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕО) № 1979/2006 на Комисията от 22 декември 2006 г. за откриване и управление на тарифни квоти за консервирани гъби, внасяни от трети страни (ОВ L 368, 23.12.2006 г., стр. 91).
   
      (3)  Решение (ЕС) 2016/243 на Съвета от 12 февруари 2016 г. за подписване от името на Европейския съюз на Споразумение под формата на размяна на писма между Европейския съюз и Китайската народна република в съответствие с член XXIV, алинея 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз (ОВ L 45, 20.2.2016 г., стр. 12).
   
      (4)  Решение (ЕС) 2016/1885 на Съвета от 18 октомври 2016 г. за сключване на споразумение под формата на размяна на писма между Европейския съюз и Китайската народна република в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз (ОВ L 291, 26.10.2016 г., стр. 7).
   
      ПРИЛОЖЕНИЕ
      
         
            „ПРИЛОЖЕНИЕ I
            Обем, пореден номер и период на прилагане на тарифните квоти, посочени в член 1, параграф 1, в тонове (изцедено нетно тегло)
            
                        Държава на произход
                     
                     
                        Поредни номера
                     
                     
                        1 януари—31 декември за всяка година
                     
                  
                        Китай
                     
                     
                        Традиционни вносители: 09.4157
                     
                     
                        30 400 
                     
                  
                        Нови вносители: 09.4193
                     
                  
                        Други трети държави
                     
                     
                        Традиционни вносители: 09.4158
                     
                     
                        5 030 “
                     
                  
                        Нови вносители: 09.4194